આ વાત છે ઉત્તરપ્રદેશના સહારનપુરના અમિત જૈનની.. અમિતને બાળપણમાં જ સફેદ મોતિયા થઇ ગયો હતો. જેને પગલે તેને એક વર્ષની ઉંમરમાં જ આંખના 3થી 4 ઓપરેશન કરાવવા પડયા હતા, તેમ છતાં કોઇ જાજો ફરક પડ્યો નહીં. અમિતની આંખોની માત્ર 25 ટકા રોશની રહી હતી. તેમ છતાં અમિત અને તેના પરિવારે હિંમત કર્યા વગર તેને તમામ પ્રકારની સુવિધા અને શિક્ષણ આપવાની નેમ થામી હતી. જોકે અમિતે મુશ્કેલીઓ અને 75 ટકા દ્રષ્ટિ છેદ સાથે મેરઠ યુનિવર્સિટીમાંથી પોતાનું ગ્રેજયુએશન પૂરૂ કર્યું. જ્યારબાદ શરૂઆતમાં અમિતની ઇચ્છા સિવિલ સર્વિસમાં જવાની હતી, જેના માટે તેને એકેડમિક ક્લાસીસ પણ કર્યા અને સાથે CATની પરીક્ષાની તૈયારી પણ કરતો હતો. દરેક યુવાનનું IIMમાં ભણવાનું સપનું હોય છે, પણ તેની ટફ એન્ટરન્સ ટેસ્ટને પગલે દરેક કોઇ એડમિશન મેળવી શકતું નથી હોતું. આવા સંજોગોમાં અમિતે દેશની અઘરી ગણાતી એન્ટરન્સ ટેસ્ટમાંની એક એવી CATની પરીક્ષા પાસ વર્ષ 2002માં કરી અને વર્ષ 2003માંઅમદાવાદ IIM જેવી દેશની પ્રતિષ્ઠિત સંસ્થામાં ભણવાનો મોકો મળ્યો. અમિત અમદાવાદ IIMમાં જનરલ મેનેજમેન્ટમાં એડમિશન મેળવ્યું, જોકે એડમિશન સમયે IIMના મેનેજરે અમિતને કહ્યું કે તું દેશનો પહેલો વિદ્યાર્થી છે જેને 75 ટકા દ્રષ્ટિ છેદ હોવા છતાં IIM કેમ્પસમાં એડમિશન મેળવ્યું હોય. અત્યાર સુધી અનેક દિવ્યાંગોએ IIM કેમ્પસમાં એડમિશન મેળવ્યા હતા પરંતુ 75 ટકા જેટલી દ્રષ્ટિ છેદ હોય તેવો પહેલો કિસ્સો હતો. જોકે IIM અમદાવાદમાં ભણતર દરમિયાન અમિતને કોલેજ તરફથી પણ તમામ પ્રકારની સગવડ અને મદદ આપવામાં આવી હતી, સાથે અંધજનમંડળ તરફથી તમામ સહાય અમિતને મળતી હતી. ઘણી વખત આંખમાં દુખાવાની તકલીફ થાય અને અમિત વાંચી ન શકે તો અંધજન મંડ‌ળ તરફથી વ્યક્તિ આપવામાં આવતો જે વાંચે અને અમિત સાંભ‌ળે તેમ પણ અમિતે કપરા સંજોગોમાં પરીક્ષા આપી હતી.